چاك شيراك (فرنساوى: Jacques Chirac, نطق: [ʒak ʃiʁak]) اتولد يوم 29 نوفمبر 1932 فى ضواحى پاريس, ومات يوم 26 سپتمبر 2019, سياسى فرنساوى مسك مناصب مهمه كتير فى الجمهوريه الفرنساويه الخامسه, و كان الوزير الاول -رئيس الوزرا- ايام الرئيس فاليرى جيسكار ديستان (Valery Giscard d'Estaing) من 1974 ل1976. چاك شيراك كان الرئيس الخامس للجمهوريه الخامسه و الرئيس الاتنين و عشرين فى تاريخ فرنسا. مسك الحكم فى فرنسا من 17 مايو 1995 لغاية 16 مايو 2007. وكان قبل كده عمدة پاريس من سنة 1977 لسنة 1995. چاك شيراك كان وحيد -اخته الكبيره چاكلين Jacqueline ماتت و هيا صغيره قبل ما هوا يتولد- إبتدا دراسته فى مدرسة سانت فيريول Sainte-Féréole بعدها كمل دراسته فى مدرسة ليسيه كارنو Lycée Carnot, بعد كده دخل مدرسة لويس لو جرا Lycée Louis-le-Grand, و فى سنة 1951 دخل معهد الدراسات السياسيه فى پاريس و اتخرج منه 1954. الرئيس جورج بومبيدو (Georges Pompidou) كان بيسميه (mon bulldozer) يعنى انه البولدوزر بتاعه. چاك شيراك كان الوزير الاول -رئيس الوزرا- ايام الرئيس فاليرى جيسكار ديستان من سنة 1974 لسنة 1976.